**MÜÜGILEPING nr 1-18/2022/97**

*hilisemal digitaalallkirja kuupäeval*

**Metsabüroo OÜ**, registrikood 10908249, aadress Järvevana tee 9, 11314 Tallinn, keda esindab põhikirja alusel juhatuse liige Tõnis Danilov*,* edaspidi **Müüja**, ühelt poolt,

ja

**Riigimetsa Majandamise Keskus**, registrikood 70004459, aadress Sagadi küla, Haljala vald, 45403 Lääne-Viru maakond, keda esindab RMK juhatuse 26.03.2019. a otsusega nr 1-32/45 kinnitatud RMK puiduturustusosakonna põhimääruse alusel osakonna juhataja Ulvar Kaubi*,* edaspidi **Ostja**, teiselt poolt,

keda nimetatakse edaspidi **Pool** või ühiselt **Pooled**,

sõlmisid käesoleva müügilepingu, edaspidi **Leping**, hanke 3-3.1/2022/2652 „RMK hange kontrollmõõtmise ja kasvava metsa kluppide ostmiseks“ tulemusena alljärgnevas:

**1. Lepingu objekt**

Müüja müüb ja Ostja ostab Vara:

* 1. Elektronklupp DPII VMF 500 mm Blue 2 tükki, garantiiga 2 aastat, (sealhulgas: Remote Enter Button 2 tk; digitaalne mõõdulint 2 tk; klupi tarkvara VMKlave Est ver 1.2 2 tk; tarkvara klupist arvutisse VMF com Est version 2 tk; klavlibell 2 tk; kasutuskoolitus ja nõustamine) ja

1.2 Elektronklupp DPII 500 mm Blue 2 tükki, garantiiga 2 aastat, (sealhulgas: Remote

Enter Button 2 tk; klupi tarkvara DigiEst DP 2 tk; DP GPS DME 1 tk; eestikeelne

kasutusjuhend 2 tk; kasutuskoolitus ja nõustamine),

edaspidi **Vara**, mille kohustub Ostjale üle andma hiljemalt **05.09.2022**.

**2. Ostuhind**

2.1 Elektronklupp DPII VMF 500 mm Blue 2 tüki hind (koos loetletud lisadega) on kokku 8270 eurot.

2.2 Elektronklupp DPII 500 mm Blue 2 tüki hind (koos loetletud lisadega) on kokku 6095 eurot.

2.3 Saatekulu Längsele (Rootsi) - Tallinn 150 eurot.

Kokku on ostetavate elektronkluppide (4 tk) hind koos tarkvara, lisaseadmete ja täiendavate teenustega 14 515 eurot, millele lisandub käibemaks (20%) 2 903 eurot, maksumus koos käibemaksuga on kokku 17 418 eurot.

**3. Arveldus**

Ostja tasub saadud Vara eest pangaülekande teel 14 päeva jooksul Vara vastuvõtmisest Müüja arve alusel peale e-arveoperaatori vahendusel arve väljastamist.

**4. Müüja kinnitused**

Müüja kinnitab, et Vara vastab Lepingu tingimustele ning kolmandatel iskutel ei ole Vara suhtes nõudeid või muid õigusi, mida nad võivad esitada.

**5. Lisatingimused**

5.1. Müüja annab Ostjale müüdud elektronkluppidele ja lisavarustusele garantii kestusega 2 (kaks) aastat (vastavalt esitatud pakkumusele). Müüja tagab Vara garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja Müüja garantiitingimustele.

5.2. Garantii katab konstruktsiooni-, tootmis- ja materjalivigade ning nende vigade tõttu Varale põhjustatud defektide paranduskulud.

Garantii ei laiene:

- häiretele seadmete töös, mis on põhjustatud selle juhuslikust või tahtlikust vigastamisest kasutaja poolt;

- häiretele seadmete töös, mille on põhjustanud seadme tehniliste omaduste muutmine, mida on teostanud tootja poolt sertifitseerimata isik või teenindus;

- ekspluatatsioonihäired, mis on põhjustatud seadmete kasutusjuhendi eiramisest;

- häiretele seadmete töös, mille on põhjustanud seadmete kasutamine selleks mitte ettenähtud keskkonnatingimustes;

- häiretele seadmete töös, mis on tingitud äikesest või mõnest muust loodusnähtusest (*force majeure*);

- häiretele, mis on tingitud seadmete ühendamisest mittenõuetekohasesse vooluvõrku (sh maanduseta vooluvõrku);

- riketele seadmete töös, mis on tingitud voolu all olevate seadmete omavahel ühendamisest;

- elektronkluppidesse Ostja poolt installeeritud tarkvara põhjustatud häiretele.

**6. Vara üleandmine-vastuvôtmine**

6.1. Vara üleandmine-vastuvõtmine vormistatakse mõlema Poole poolt allakirjutatud aktiga.

6.2. Vara loetakse Ostjale üleantuks hetkest, kui Ostja esindaja on kinnitanud Vara vastuvõtmise aktil oma allkirjaga. Ostja esindajaks on puidumõõtmise peaspetsialist Terje Sein, e-post [terje.sein@rmk.ee](mailto:terje.sein@rmk.ee); Müüja esindajaks on Ülo Viilup, e-post [ulo.viilup@metsabyroo.ee](mailto:ulo.viilup@metsabyroo.ee) .

6.3. Vara juhusliku hävimise ja kahjustumise riisiko läheb Ostjale üle Vara üleandmisega.

**7. Sanktsioonid**

7.1. Pooled vastutavad lepinguliste kohustuste mittetäitmise vôi mittekohase täitmise, sealhulgas täitmisega viivitamise eest.

7.2. Mitteõigeaegsel tasumisel on Ostja Müüja sellekohasel nõudmisel kohustatud tasuma Müüjale viivist 0,15% Vara ostuhinnast iga viivitatud päeva eest.

7.3. Vara üleandmisega viivitamise korral on Müüja Ostja sellekohasel nõudmisel kohustatud tasuma leppetrahvi 0,15% Vara ostuhinnast iga üleandmisega viivitatud päva eest.

**8. Vaidluste lahendamine**

Vaidlused ja lahkarvamused, mis tekivad käesoleva lepingu täitmisel, lahendatakse pooltevaheliste läbirääkimiste teel. Läbirääkimiste käigus kokkuleppele mittejôudmisel lahendatakse vaidlused õigusaktidega ettenähtud korras.

**9. Lôppsätted**

9.1. Lepingu muudatused, täiendused ja parandused kehtivad ainult siis, kui nad on tehtud kirjalikus vormis ja allakirjutatud selleks volitatud isikute poolt.

9.2. Leping jõustub selle allakirjutamise hetkest ja kehtib kuni lepinguliste kohustuste täitmiseni mõlema Poole poolt.

9.3. Leping on sôlmitud kahes identses võrdset juriidilist jõudu omavas eksemplaris, millest kumbki Pool saab ühe eksemplari. Käesolevat punkti ei rakendata, kui Leping allkirjastatakse digitaalselt.

**Poolte aadressid ja allkirjad:**

**Müüja Ostja**

Metsabüroo OÜ Riigimetsa Majandamise Keskus

Registrikood 10908249 Registrikood 70004459

Järvevana tee 9 Sagadi küla, Haljala vald

11314 Tallinn 45403 Lääne-Viru maakond

Tel 610 9061 Tel 676 7042

[info@metsabyroo.ee](mailto:info@metsabyroo.ee) [puidumootmine@rmk.ee](mailto:puidumootmine@rmk.ee)

/allkirjastatud digitaalselt/ /allkirjastatud digitaalselt/

Tõnis Danilov Ulvar Kaubi

juhatuse liige puiduturustusosakonna juhataja